Okresná prokuratúra Michalovce 
Nám. Slobody 3, 071 01 Michalovce 1 	

Sp. zn. : Pv 219/14/8807	Michalovce, 6.6.2014
EEČ : 2-66-200-2014

U Z N E S E N I E

Trestná vec:	obvinený XXXXX  
Prečin:	Pytliactvo podľa § 310 odsek 1, odsek 2 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Michalovce
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: XXXXX
a
poškodeným:
1.	XXXXX 
	sídlo organizácie: XXXXX
Obsahom zmieru je:
a.	Peňažná suma určená na všeobecne prospešné účely: 60,00 € 
b.	Suma odovzdaná štátu na peňažnú pomoc obetiam trestnej činnosti: 30,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: XXXXX
realizované policajtom Obv.odd. PZ XXXXX pod spisovou značkou ORP-XXXXX
pre prečin pytliactva podľa §  310 ods. 1, ods. 2 písm. a) Tr. zákona na tom skutkovom základe, že dňa 4.3.2014 v čase okolo 17.20 h v katastrálnom území XXXXX, okr. XXXXX, pri odvodňovacom kanále XXXXX ktorý tečie od obce XXXXX smerom k obci XXXXX v rybárskom revíri XXXXX aj napriek tomu, že je členom XXXXX, lovil ryby bez platného povolenia na lov rýb tzv. čerenom zo silonovej siete o rozmeroch 2x2 m, pričom žiadnu rybu neulovil a tak poškodenej XXXXX XXXXX nespôsobil škodu

Odôvodnenie: 
          Uznesením povereného príslušníka PZ, Okresného riaditeľstva PZ XXXXX, Obvodného oddelenia PZ XXXXX pod č. ORP-XXXXX zo dňa 04. 03. 2014 bolo začaté trestné stíhanie a súčasne vznesené obvinenie XXXXX pre prečin pytliactva podľa § 310 ods. 1, ods. 2 písm. a) Tr. zákona na tom skutkovom základe, ako je to uvedené vo výrokovej časti tohto uznesenia. 

Preskúmaním spisového materiálu som zistila, že v predmetnej veci sa koná o prečine, na ktorý zákon ustanovuje trest odňatia slobody,  ktorého horná hranica neprevyšuje hranicu stanovenú v ustanovení § 220 ods. 1 Tr. poriadku.

 Obvinený XXXXX a zástupca poškodenej strany uzavreli dňa 04.06. 2014 dohodu o zmieri, v rámci ktorej obvinený svoje konanie oľutoval, vyhlásil, že spáchal skutok, pre ktorý je trestne stíhaný, a to za prítomnosti probačného a mediačného úradníka Okresného súdu XXXXX. 

 Dňa 04.06. 04. 2014 obvinený zložili na účet Krajskej prokuratúry XXXXX peňažnú sumu 60 €, z ktorej bude poukázaných 50% na účet XXXXX XXXXX, a.s., XXXXX, XXXXX,č.účtu:XXXXX, IBAN SK XXXXX, VS XXXXX.
 
 Obvinený a zástupca poškodenej strany s týmto spôsobom vybavenia veci vyslovili súhlas.

 Obvinený je trestne stíhaný pre prečin pytliactva podľa § 310 ods. 1, ods. 2 písm. a) Tr. zákona, za ktorý možno uložiť trest odňatia slobody na šesť mesiacov až tri roky, teda trest, ktorého horná hranica neprevyšuje 5 rokov.

 Vzhľadom na povahu a závažnosť spáchaného prečinu, na mieru akou bol prečinom dotknutý verejný záujem, na osobu obvineného, ktorý bol súdne trestaný, avšak naposledy v roku XXXXX, na kladnú charakteristiku z miesta bydliska, ako aj na  osobné a majetkové pomery som dospela k záveru, že takýto spôsob rozhodnutia je dostačujúci.

          Podľa  220 ods. 1 Tr. poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený
a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
b) nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a
c) zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

Podľa § 215 ods. 1 písm. g) Tr. poriadku prokurátor zastaví trestní stíhanie, ak sa schváli zmier medzi obvineným a poškodeným.

          Vzhľadom na vyššie uvedené bolo rozhodnuté tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu sťažnosť nie je prípustná.

JUDr. Anna Sabová
prokurátorka